Ribe Stifts Adresseaviser, 1843-12-22
Indenlandske Efterretninger. (Slutning af Udkastet til almindelig Værnepligts Anordningen).§ 23. De, der danne sig for en udvidet kommerciel eller industriel Levevei, hvori deres Fremgang i en mærkelig Grad vilde sættes tilbage ved Værnepligtens Opfyldelse efter de almindelige Regler, skulle deelagtiggjøres i de Begunstigelser, som omhandles i §§ 18 og 19. §. 24. De, der beviisligger forberede sig til den Examen for Kunstgartnere, der er bleven indført ved allerh. Resol. af 18. Sept. 1833, eller til den, der er anordnet i Hertugdømmerne, saaog det unge Mandskab, som det kgl. Landhuusholdningsselskab har anbragt i Lære hos dygtige Landmænd, samt Værksteds-Eleverne ved den polytechniske Læreanstalt, blive, naar de derom paa Sessionen, fremsætte Begjering, at forbigaae ved Udskrivningen indtil det 24de Aar, men blive, naar denne Alder er opnaaet, at behandle til Udskrivning lige med andre 22 aarige Værnepligtige. § 25. Fremdeles skulle de, der staae, og idet mindste 2 Aar, førend de kom til Udskrivningsalderen, have staaet i Lære hos en Kjøbmand eller Haandværker i Kjøbstæderne eller paa nogen Fabrik og bevise dette med skrivtlige af Øvrigheden attesterede Lærekontrakter, naar de ønske det, fritages for Udskrivning indtil 24 Aars Alderen, saafremt de ikke tidligere gaae ud af saadan Lære, § 26. Den, der enten som Eier eller som Fæster eller i en saadan Forpagtning, som omtales i Forordn. 15. Juni 1792 § 11, efter sine Forældres Død tiltræder den Bondegaard, hvoraf disse vare i Besiddelse, og derpaa strax bosætter sig og fører Huusholdning, fritages for Udskrivning ved den staaende Hær. Under lige Betingelser kan og den der efter at være udskreven, erhverver Gaarden, fritages for videre Tjeneste ved den staaende Hær. Som Gaard betragtes i foranførte Henseende ikke noget Jordbrug, hvortil der ikke idet mindste hører 2 Tdr. Hartkorn Ager og Eng, hvilket Jordbrug derhos maa drives med egne Trækdyr og Ploug under et samlet Agerbrug. Skovskyld kan dog medtages efter det sædvanlige Forhold 2 for 1. § 27. En 60-aarig Mand, der med nogen af de Adkomster, som i § 26 omhandles, besidder og driver, og idet mindste i de sidste 3 Aar har besiddet og drevet, en Bondegaard af den i Slutningen af Paragraphen omhandlede Beskaffenhed, er berettiget til at erholde en Søn fritagen for Tjeneste ved den staaende Hær, og ansat sig til Hjælp ved Gaardens Drift. Dog maa den Søn, som han saaledes vil have ansat sig til Hjælp, bestandig have været i hans Tjeneste fra den sidste Fardag for Sessionens Holdelse. Saa bør det og iagttages, at den Søn, der staaer for Udskrivning, ikke saaledes kan blive ansat, naar Faderen har en anden Søn mellem 18 og 30 Aars Alderen, af hvem Hjælp kan erholdes. Efter §§ 28 og 29 kan en gaardbrugende Enke samt en Gaardmand, der uden at have opnaaet det 60de Aar er Krøbling eller saa vedvarende svag, at han ikke selv kan forestaae sin Gaards Drivt, erholde en Søn fritaget. J 32 Den Begunstigelse, som ved Pl. 25. Mai 1821 er indrømmet den, der for Sessionen godtgjør, at have til sine Foresattes Tilfredshed i 15 Aar eller derover forestaaet Bestilling som Sognefoged og Lægdsmand tillige, at erholde en Søn, eller i Mangel af en saadan, en Paarørende fritagen for Udskrivning til activ Tjeneste, skal fremdeles vedblive. § 33. Udenfor Gaardmandsklassen kan en 65aarig Mand, der enten i Kjøbstaden eller paa Landet driver et betydeligt Næringsbrug, saasom en Fabrik, der beskjeftiger et stort Antal Mennesker, en omfattende Handel, et Værksted, hvorpaa der er stadigt Arbeide for flere Svende, eller et betydeligt Avlsbrug, erholde en Søn sig ansat til Hjælp, naar det nøiagtigt oplyses, at dennes Hjælp er fornøden til Fortsættelsen af den ommældte Næringsdrivt, og den begierte Søn idet mindste eet Aar forud har været hjemme og ydet Faderen væsentlig Hjælp i at forestaae hans Næringsvirksomhed. § 34. J alle de i §§27–32 omhandlede Tilfælde bliver en Stedsøn at agte lige med en Søn, § 37. Den Udvidelse af Værnepligten, som er bestemt ved denne kgl. Forordning, skal dog ikke kunne gjøres gjældende mod de hidtil befriede Personer, forsaavidt de forinden d. 1. Januar d. A. have opnaaet 18 Aars Alderen. § 38. Enhver kan i Fredstid frigjøre sig for Tjeneste ved den staaende Hær, ved til et eget Stillingsfond under det kgl. General-Kommissariats=Kollegium at indbetale en saadan Sum, at en anden dygtig Mand kan ved Hjælp af samme blive antagen til Tjeneste, hvilken Sums Størrelse vil for hvert Aar ved Sessions=Plakaterne forud blive bekjendtgjort. § 44. Med Hensyn til Borgervæbningerne skal det indtil videre have sit Forblivende ved de gjældende Anordninger; men Hs. Maj. Kongen vil tage under nærmere Overveielse, i hvilke større Kjøbstæder Oprettelsen af aktive Borgermilitser, der ligesom andre Linietropper skulle staae under den i Provindsen kommanderende Generals Befaling, og til hvilke Byens 22 Aars Værnepligtige, naar de anmælde det for den aarlige Session, af denne kunne udskrives, maatte kunne tilstedes.